CELEX: 32021D1172
Language: sk
Date: 2021-06-18 00:00:00
Title: Rozhodnutie Rady (EÚ) 2021/1172 z 18. júna 2021 o uzavretí, v mene Európskej únie, Dohody medzi Európskou úniou, Spojenými štátmi americkými, Islandom a Nórskym kráľovstvom týkajúcej sa časových obmedzení dohôd o poskytovaní lietadiel s posádkou

19.7.2021   
               
               
                  SK
               
               
                  Úradný vestník Európskej únie
               
               
                  L 256/1
               
            
         ROZHODNUTIE RADY (EÚ) 2021/1172
         z 18. júna 2021
         o uzavretí, v mene Európskej únie, Dohody medzi Európskou úniou, Spojenými štátmi americkými, Islandom a Nórskym kráľovstvom týkajúcej sa časových obmedzení dohôd o poskytovaní lietadiel s posádkou
         RADA EURÓPSKEJ ÚNIE,
         so zreteľom na Zmluvu o fungovaní Európskej únie, a najmä na jej článok 100 ods. 2 v spojení s jej článkom 218 ods. 6 písm. a) druhým pododsekom,
         so zreteľom na návrh Európskej komisie,
         so zreteľom na súhlas Európskeho parlamentu (1),
         keďže:
         
                     (1)
                  
                  
                     Dohoda medzi Európskou úniou, Spojenými štátmi americkými, Islandom a Nórskym kráľovstvom týkajúca sa časových obmedzení dohôd o poskytovaní lietadiel s posádkou (2) (ďalej len „dohoda“) bola v súlade s rozhodnutím Rady (EÚ) 2019/1580 (3) podpísaná 27. augusta 2019, s výhradou jej neskoršieho uzavretia. Dohoda, ktorá je pripojená k rozhodnutiu (EÚ) 2019/1580 spolu s memorandom o konzultáciách (4), sa vykonáva na predbežnom základe od dátumu jej podpisu.
                  
               
                     (2)
                  
                  
                     Ako sa uvádza v spoločnom vyhlásení, ktoré je neoddeliteľnou súčasťou dohody, a v rozhodnutí (EÚ) 2019/1580, dohoda, ktorá bola podpísaná v anglickom jazyku, bola vyhotovená aj v iných úradných jazykoch Únie, a tieto dodatočné jazykové verzie majú byť autentifikované výmenou listov medzi zmluvnými stranami.
                  
               
                     (3)
                  
                  
                     Dohoda by sa mala schváliť,
                  
               PRIJALA TOTO ROZHODNUTIE:
         
            Článok 1
            Týmto sa v mene Únie schvaľuje uzavretie Dohody medzi Európskou úniou, Spojenými štátmi americkými, Islandom a Nórskym kráľovstvom týkajúcej sa časových obmedzení dohôd o poskytovaní lietadiel s posádkou, ktorej neoddeliteľnou súčasťou je spoločné vyhlásenie. (5)
            
         
         
            Článok 2
            Predseda Rady v mene Únie vykoná oznámenie podľa článku 7 ods. 1 dohody (6).
         
         
            Článok 3
            Toto rozhodnutie nadobúda účinnosť dňom jeho prijatia.
         
         
            V Luxemburgu 18. júna 2021
            
               
                  Za Radu
               
               
                  Predseda
               
               J. LEÃO
            
         
         
            (1)  Súhlas z 18. mája 2021 (zatiaľ neuverejnený v úradnom vestníku).
         
            (2)  Dohoda týkajúca sa časových obmedzení dohôd o poskytovaní lietadiel s posádkou (Ú. v. EÚ L 245, 25.9.2019, s. 3).
         
            (3)  Rozhodnutie Rady (EÚ) 2019/1580 z 18. júla 2019 o podpise, v mene Európskej únie, a predbežnom vykonávaní Dohody medzi Európskou úniou, Spojenými štátmi americkými, Islandom a Nórskym kráľovstvom týkajúcej sa časových obmedzení dohôd o poskytovaní lietadiel s posádkou (Ú. v. EÚ L 245, 25.9.2019, s. 1).
         
            (4)  Pre memorandum o konzultáciách pozrite dokument ST 11100/19 na http://register.consilium.europa.eu.
         
            (5)  Text dohody bol uverejnený v Ú. v. EÚ L 245, 25.9.2019, s. 3 spolu s rozhodnutím o podpise.
         
            (6)  Dátum nadobudnutia platnosti dohody uverejní Generálny sekretariát Rady v Úradnom vestníku Európskej únie.